**מקורות מידע תעסוקה ירוקה:**

Local green jobs - accelerating a sustainable economic recovery | Local Government Association

<https://www.local.gov.uk/local-green-jobs-accelerating-sustainable-economic-recovery>

'People want a job with purpose': why businesses are becoming more sustainable

<https://www.theguardian.com/guardian-green-jobs/2020/oct/19/people-want-a-job-with-purpose-why-businesses-are-becoming-more-sustainable?CMP=Share_iOSApp_Other>

What are green jobs – and why are they important?

<https://www.theguardian.com/guardian-green-jobs/2020/oct/19/what-are-green-jobs-and-why-are-they-important?CMP=Share_iOSApp_Other>

התוכנית של אליזבת וורן

<https://elizabethwarren.com/plans/green-jobs>

<https://www.scientificamerican.com/article/would-a-green-new-deal-add-or-kill-jobs1/>

<https://www.theguardian.com/commentisfree/2020/jun/09/the-guardian-view-on-a-green-new-deal-save-jobs-and-the-planet>

<https://www.inverse.com/innovation/62045-green-new-deal-jobs-economy-cost>

יצירת מקומות עבודה בגרין ניו דיל:

<https://berniesanders.com/issues/green-new-deal/?__cf_chl_captcha_tk__=2cf98187133a53b9f1b50d71813ffb340e458909-1604410647-0-AVPAjSCXvUYhPW9q9AEEA1y_yj4HrvrVeAAzWL7JhWyajSXpthJyFg57a2by6raNP0RLjw9Yu7IIDC9AM-8T3GjSUc16_vyJn0KEI41OAI_kkqu6fyUdWZYP0WCXY-Vo2WfGvENqbqTBCAOKhyc5oCM6ag0XVXzFP3HyQZNNEJApicHxEj3v1sTQ6SFcUqhQf_8R-LG1et1ZdI77Aok47LTGoDQb-9j-iVbz7tdRJUKIJDAKu3VZgRnAbN1ExM5IX01f4a9RsqUQQxRSDM3voE0sMvgQH2_EILxU_9RpAOpMI-yFMUu21I9UnkJjn7jjxUlBBL4tJXd7UE8vv87A1FlBVwr1_J2H-Na27bLwFh0t7eCJcaNBbJO6gau9Jhm1jtszfzWWX6rjV177dbLfuzcj3Tmg0v19l_z61n4EJA_kGq-JIdQkeNGwPOUG-FKbqvy51k9nAnAE0GtLa1L7YiK_02MNOltDitxGQZ4tJ1yR7APEdkSW0DSO774fix-1pYKW69ehix861V8MAHd_3Go>

<https://berniesanders.com/issues/green-new-deal/?__cf_chl_captcha_tk__=2cf98187133a53b9f1b50d71813ffb340e458909-1604410647-0-AVPAjSCXvUYhPW9q9AEEA1y_yj4HrvrVeAAzWL7JhWyajSXpthJyFg57a2by6raNP0RLjw9Yu7IIDC9AM-8T3GjSUc16_vyJn0KEI41OAI_kkqu6fyUdWZYP0WCXY-Vo2WfGvENqbqTBCAOKhyc5oCM6ag0XVXzFP3HyQZNNEJApicHxEj3v1sTQ6SFcUqhQf_8R-LG1et1ZdI77Aok47LTGoDQb-9j-iVbz7tdRJUKIJDAKu3VZgRnAbN1ExM5IX01f4a9RsqUQQxRSDM3voE0sMvgQH2_EILxU_9RpAOpMI-yFMUu21I9UnkJjn7jjxUlBBL4tJXd7UE8vv87A1FlBVwr1_J2H-Na27bLwFh0t7eCJcaNBbJO6gau9Jhm1jtszfzWWX6rjV177dbLfuzcj3Tmg0v19l_z61n4EJA_kGq-JIdQkeNGwPOUG-FKbqvy51k9nAnAE0GtLa1L7YiK_02MNOltDitxGQZ4tJ1yR7APEdkSW0DSO774fix-1pYKW69ehix861V8MAHd_3Go>

**מתוך סעיף תעסוקה בתוכנית שנתית שינוי כיוון**

* **תעסוקה ירוקה וחברתית – המענה הדחוף והנכון נוכח אבדן מקומות העבודה עקב המשבר**

היכולת לתרום ליצירת מקורות עבודה חדשים הינה מרכיב מרכזי הן ב"תוכנית החילוץ הירוקה" המיידית והן במהלכים השאפתניים יותר שאנחנו מציעים בתוכנית שינוי כיוון. אשר על כן נראה, בכל תחומי העיסוק של התוכנית, שהמעבר המוצע לכלכלה ירוקה מייצר תעסוקה הוגנת. גם ההרחבה המשמעותית של השירותים החברתיים ושל רשתות הרווחה הנדרשות, כפי שראינו במציאות של משבר, יכולה ליצור מקומות עבודה רבים.

התוכנית עוסקת באופנים הוגנים לעידוד תעסוקה מרחוק, נושא אשר הפך רלוונטי מתמיד נוכח משבר הקורונה. בהקשר זה חיונית במיוחד ההתמודדות עם עוני דיגיטלי ועם פערים טכנולוגיים העלולים להעמיק עוד יותר את אי השוויון החברתי בישראל.

* + 1. **אנרגיה ירוקה כמנוע תעסוקה**

אסמכתה נוספת לפרויקטNZO מגיעה ממחקרה של המחלקה למדיניות ציבורית באוניברסיטת ברקלי, אודות אנרגיות מתחדשות.[[1]](#endnote-1) מחקר זה מציע תוכנית ל90% אנרגיה נקיה בארה"ב עד 2035, תוך הוכחת היתכנות כלכלית וטכנית. יתרונותיה הבולטים ביותר של התוכנית המוצעת הם ביצירת מקומות עבודה חדשים ויתרונות סביבתיים הנוגעים להפחתת פליטות פחמן.

מימוש תרחיש ה90%, טוענים חוקרי ברקלי, צפוי לייצר תעסוקה בהיקף של 29 מיליון שנות עבודה בין השנים 2020 ל2035. מגזר האנרגיה יגדל ב8.5 מיליון משרות (לאחר הפחתת המשרות הנוגעות לדלקי מאובנים) וזאת בניגוד לתרחיש עסקים כרגיל בו יפחתו כמות המשרות בסך של 20 מיליון שנות עבודה.

ככלל, מחקרים רבים מראים שהשקעות באנרגיה מתחדשת ובהתייעלות אנרגטית מספקות מספר גדול יותר של מקומות עבודה, הן באופן ישיר והן באופן עקיף (כלומר, אספקת מוצרים ושירותים נלווים), מהשקעות בעלות היקף דומה בתחנות כוח המופעלות על ידי פחם או גז[[2]](#footnote-1),[[3]](#footnote-2),[[4]](#footnote-3). בהתאמה, במדינות שונות באיחוד האירופי נצפתה עליה משמעותית בהיצע מקומות העבודה בטווח הקצר בתחום התכנון וההקמה של אנרגיות מתחדשות, בעוד שעליה במספר מקומות העבודה בטווח הארוך נמצאה בתחום המחקר והפיתוח[[5]](#footnote-4).

אלמנט המעבר הצודק משמעותי להצלחת התוכנית, ללא שימת דגש על אלמנט זה ומיצובו כחשוב ככל יתר האלמנטים המעבר לאנרגיות מתחדשות בפרט והמאבק במשבר האקלים ככלל לא יצלחו. מכאן, שפרויקט הצמיחה הירוקה העולמית חייב לכלול תמיכה נדיבה במעברים לעובדים וקהילות הקשורות לתעשיית הדלק המאובנים.

תוכניות מעבר צודק צריכות להתמקד בשלושה תחומים: *תמיכה בהכנסה בעת המעבר*, *הסבה- מתן כישורים וכלים להסבה מוצלחת* *והבטחת פנסיה לעובדים בענפים המזהמים* גם לאחר צמצום וסגירת הענף.

בישראל, אתגר מרכזי נוסף ביישום התמיכות בפועל קשור לריבוי השותפים הנדרשים לנושא: מרכזי תעסוקה המופעלים ע"י משרד העבודה, הרווחה והשירותים החברתיים, מרכזים להכשרות מקצועיות המופעלים באופן פרטי אבל מסובסדים באופן ממשלתי, משרד האנרגיה, המשרד להגנת הסביבה ומשרד האוצר הצפויים להידרש לסוגית המימון.

תעשיות שעובדיהם נמצאים בסיכון מוגבר לאובדן ביטחון תעסוקתי הן: חשמל (חשמלאים, מהנדסים, עובדי חברת החשמל וכו'), רכב ובניה. מנגד, משרות חדשות נוספות צפויות לצמוח בתחומי חשמול רכבים, דיגיטציה כולל פיתוח תעודות זהות דיגיטליות (למוצרים), התקנת פאנלים ותחזוקתם, בניה ירוקה ותחזוקתה, מו"פ ומקסום משאבים. מקור אפשרי למימון יכול להגיע מהתעסוקה החדשה שתיווצר בתחום - המעבר לאנרגיות מתחדשות צפוי להעלות את שיעור המשרות בתחום האנרגיה בשיעור של 75%-350% במדינות שונות.

תוכנית הgreen deal האירופאית התייחסה לנושא האנרגיה הירוקה כמנוע תעסוקתי המשולב בעקרון המעבר הצודק: אספקת אנרגיה נקייה, בטוחה וברת השגה לכולם, תוך מיגור עוני אנרגטי ובניה והתחדשות עירונית באופן יעיל אנרגטית[[6]](#endnote-2). מכך, אנרגיה נקיה משמשת מנוף תעסוקתי לא רק בתחומי אספקת אנרגיה גרידא אלא גם בתחומי בניה ותכנון ואפילו בתחום השירותים החברתיים.

עוד בתוכנית הgreen deal: על מנת להבטיח את מימוש עקרון המעבר הצודק יש לשמור על זכויות העובדים בענף ביחס לבריאות, פנסיה, זכות התאגדות ועוד ) להרחבה בנושא תעסוקה ירוקה ופירוט צעדים ליישום ראה סעיף 3.7)

* + 1. **תעסוקה ירוקה**

משרות ירוקות מוגדרות כמשרות שיש להן השפעה ישירה וחיובית על הסביבה[[7]](#endnote-3). באופן מסורתי מדובר במשרות בתחומי אנרגיות מתחדשות, תחבורה מקיימת, התייעלות אנרגטית ושמירה על משאבי טבע. אולם, עם המעבר לכלכלה דלת פחמן, כלל הענפים במשק הם בעלי פוטנציאל לפיתוח משרות ירוקות ובהם חקלאות, תזונה, מסחר, תעשייה, מגזר ציבורי, מו"פ ועוד.

בנוסף, לתפיסתנו, ובראייה רחבה של קיימות, תעסוקה ירוקה אינה עוסקת רק בתחומי אקלים וסביבה, אלא בכלל המקצועות המקדמים איכות חיים ובהם מקצועות חברתיים כגון עבודה סוציאליות, פסיכולוגיה ומערכות חינוך. מקצועות אלו הם בעלי השפעה ישירה וחיובית על איכות החיים בישראל והם קריטיים למימוש עקרון המעבר הצודק, אשר מימושו חיוני לקידום שינוי סביבתי משמעותי .

בעקבות משבר הקורונה, נפלטו משוק העבודה בישראל עובדים רבים מתחומים שונים ובעלי כישורים מגוונים. על-פי ההערכות העדכניות, המשק הישראלי צפוי לסבול משיעורי אבטלה גבוהים עד סוף 2021 לפחות. על אף שהמגיפה היא "אירוע כוח עליון", בדומה למלחמה או אסון טבע, ההגנה הכלכלית שהממשלה מציעה נשענת על כללים שנקבעו בימי שגרה ואינם מתאימים למצב הנוכחי.

כתוצאה מכך, רבים מהפגמים שאפיינו את מערכת הרווחה הישראלית לפני המשבר – כמו תנאי זכאות מחמירים מדי ותמיכה כספית בלתי-מספקת – צפויים לפגוע ביכולת של המדינה לשקם את הפעילות במשק ולהגן על המרקם החברתי בישראל.עיקר הסיוע לעובדים השכירים שנותקו ממקום עבודתם ניתן מכוח חוק ביטוח אבטלה של המוסד לביטוח לאומי. כמחצית (48%) מדורשי העבודה החדשים שנרשמו בשירות התעסוקה בחודש מרץ הם צעירים שלא מלאו להם 35 שנה.

השיעור הגדול ביותר של דורשי העבודה החדשים מסווג בקטגוריה "כללי וללא ניסיון" (16%), קבוצה זו צפויה להזדקק למסלולי ההכשרה מקצועית במימון מדיני, אשר הוקצה להם תקציב ייעודי בחבילת הסיוע. הכשרות אלו יש לקיים בתחומים ירוקים אשר ידרשו בשיעור גבוה בעתיד ובכך להבטיח את עתידם התעסוקתי שם אותם צעירים חסרי ניסיון.

סקר שנערך באוניברסיטת חיפה מבליט גם הוא את הפגיעה הדיפרנציאלית בשוק העבודה. שיעור השכירים שהוצאו לחל"ת או הפכו לבלתי מועסקים היה גבוה יותר בקרב נשים, (באוכלוסייה היהודית), העשירונים הנמוכים (לפי רמת שכר), העובדים במשרה חלקית, המועסקים בהעסקה גמישה (ללא קביעות או הסכם עבודה בלתי-מוגבל בזמן) והעובדים הלא-מאורגנים. לאור זאת, **בבניית תכניות תעסוקה, מבוססות הכשרה מקצועית מדינית, יש לתת עדיפות לקבוצות המצויות בסיכון תעסוקתי גבוה וזאת מתוך הבנה שמשבר האקלים מעמיד אותם בסיכון גבוה גם כן**.

יש לזכור, העלייה בשיעור האבטלה, במיוחד בקרב האוכלוסייה הצעירה, מאפשרת גם הזדמנויות להשמת עובדים בפרויקטים שונים בתחום התשתיות והאנרגיה המתחדשת, כגון הקמת מערכת חשמל חכמה, קידום בנייה ירוקה, ביצוע פרויקטים נרחבים להתייעלות אנרגטית במבנים קיימים, שיפור תשתיות התחבורה הציבורית, הקמת תשתיות לרכבים חשמליים והוספת קווים לרכבת הקלה.

משרות ירוקות מהוות "מכפיל כלכלי", הן יוצרות מקומות עבודה חדשים לצד מיתון משבר האקלים, המהווה כשלעצמו איום כלכלי מרכזי. למעשה, על פי הפורום הכלכלי העולמי, כל חמשת הסיכונים הכלכליים העיקריים הניצבים בפנינו בטווח הארוך קשורים לסוגיות אקלים[[8]](#endnote-4). אם כן, משבר האקלים מהווה בין היתר סיכון כלכלי חריף, אשר בתרחיש עסקים כרגיל, צפוי להוביל לעוני ואובדן משרות בשיעורים נרחבים וזאת לצד אובדן ברכוש ובנפש.

מחקרים רבים מראים כי השקעה ממשלתית בתשתיות מקיימות והכשרות מקצועיות בתחומי אקלים, מובילה לגדילה ופיתוח של תחומים המייצרים תעסוקה איכותית ויציבה, ובכך תורמים לגדילה בצמיחה לצד הפחתת פליטות. הסוכנות הבינלאומית לאנרגיות מתחדשות מצאה כי עד 2050 השקעות באנרגיות מתחדשות ובהתייעלות אנרגטית תוכלנה לספק 42 מיליון ו-21 מיליון מקומות עבודה, בהתאמה, ותבאנה לצמיחה של 98 טריליון דולר לעומת תרחיש עסקים כרגיל ; מחקר של המכון האנגלי לחקר מדיניות ציבורית[[9]](#endnote-5) מעלה כי ניתן ליצור יותר מ- 200,000 משרות בהתייעלות אנרגטית עד שנת 2030, וכ-70,000 משרות בתחומי אנרגיות מתחדשות באנגליה בלבד כבר בשנת 2023, ואילו הערכות של Thrive Renewables הם שאנרגיות מתחדשות יוכלו לספק 45,000 משרות חדשות באנגליה עד 2035[[10]](#endnote-6);

מחקר שהתפרסם בשנת 2020 על ידי חוקרים מאוניברסיטת סטנפורד, מצא שהמעבר לאנרגיות מתחדשות עתיד ליצור 28.6 מיליון משרות בעולם בתחומי WWS (Wind-Water-Solar). על פי המחקר אומנם ישנם ענפים בהם מספר מקומות העבודה צפוי להצטמצם, אך סך התוספת של 28.6 מיליון מקומות חדשים, עולה לאין ערוך על אובדן המשרות. על פי החוקרים כלכלה מבוססת אנרגיה מתחדשת צפויה להוביל לירידה בהוצאה העולמית על אנרגיה לצד גידול משמעותי במספר העובדים[[11]](#endnote-7).

תחזיות אלו מקבלות ביטוי בתוכניות ממשלתיות, בדצמבר 2019 האיחוד האירופי השיק את תוכנית European Green Deal לצמיחה ירוקה, בהשקעה תקדימית של 750 מיליארד יורו, המהווים כרבע מתקציב האיחוד האירופאי. התוכנית עוסקת בצמיחה ושגשוג ירוקים בתחומי מגוון ביולוגי, תזונה בת קיימא, חקלאות מקיימת, אנרגיה נקייה, תעשייה, בניה, תחבורה והתניידות, זיהום אוויר ופעולות בתחום האקלים ועתידה לייצר לפחות מיליון משרות חדשות וזאת לצד שמירה על כ-9 מיליון משרות קיימות אשר יעברו התאמות.[[12]](#endnote-8)

התוכנית אשר הושקה ערב משבר הקורונה, עוצבה תחילה במטרה להתאים את מדיניות האיחוד האירופאי להתחייבות בהסכם פריז, דהיינו להגיע לאפס פליטות חממה באירופה עד לשנת 2050. משבר הקורונה חידד את חשיבות התוכנית, לשיקום הכלכלה האירופאית ובהתאם ראש סוכנות הסביבה האירופאית (EEA) המליץ על מינוף הזדמנויות להאצת תהליכי המעבר לכלכלה ירוקה ונטולת פחמן וצמצום ההשפעות של ניהול המשבר הבריאותי על קידום סדר היום הסביבתי. הוא הדגיש כי יש צורך בשינויים מבניים ובגיבוי יישום ה-Green Deal על מנת להביא לשינוים ארוכי טווח[[13]](#endnote-9) ונשיאת האיחוד, אורסולה פון דר ליין הצהירה שיישום התכנית יהיה חלק מרכזי מתכניות השיקום של כלכלת אירופה לאחר משבר הקורונה.

בישראל, על פי תוכנית החילוץ הירוקה, רק המעבר מהטמנת פסולת יבשה למחזור צפוי להוסיף למשק הישראלי אלפי משרות חדשות וזאת בנוסף לחיסכון לרשויות מקומיות ולתעשייה. נייר עמדה של מחלקת המחקר של בנק ישראל מאוגוסט 2019 מציג את תרומת ההשקעה בתשתיות תחבורה ותקשורת להגדלת הפריון במשק הישראלי ומעריך שהשקעה ממשלתית של שני אחוזי תוצר בתחומים אלו, תביא לגידול של 4.8% בתוצר[[14]](#endnote-10).

במרץ 2021, יכנס לתוקף תקן הבנייה הירוקה 5281 כתקן מחייב, כלומר, כל בנייה בישראל תהייה חייבת להיות ירוקה ומכאן שהשוק כולו יעבור שינוי, מישרות קיימות יצטרכו לעבור הכשרה, ומאות משרות חדשות שדורשות התמחות בנושאי הבנייה הירוקה והתקינה יכנסו.

חשוב לציין, משרד העבודה והרווחה מכשיר ומשתתף במימון הכשרות מקצועיות במגוון רמות ומקצועות ובתקצוב ממשלתי גבוה יחסית, תחת תפיסת "חכות ולא דגים", כך שהכשרות מטעם המדינה, בעלות תועלות חברתיות אינן רעיון חדש אלא שיגרה. לאור זאת יש לקדם:

* **פתיחת ערוץ ירוק להכשרות**, בשיתוף מרכזי הזדמנות, המופעלים מטעם משרד העבודה והרווחה, ותיעדופו על פני מסלולים אחרים הוא בבחינת צעד חשוב וישים.
* יש לפעול **ליישום סיוע למעסיקים לקלוט עובדים מחל"ת או עובדים חדשים בדגש על תעסוקה ירוקה**.
* יש לייצר **חבילת הסבה ירוקה בתחומים שנפגעו ממשבר הקורונה** כגון מסעדנות ותיירות. ככל שהעסק יטיב לאמץ יותר אלמנטים מחבילת ההסבה כך יקבל סיוע רחב יותר.
* יש **להתנות את היקף הסיוע** **הממשלתי** למעסיקים הגדולים, במספר העובדים שיוחזרו לעבודה וקריטריונים להתייעלות סביבתית.
* יש לקדם **הכשרות מדיניות בשכר** בתחומי אנרגיה מתחדשת, תחבורה ציבורית, מיחזור ואכיפה ולהגדירם כתחומי תעסוקה מועדפת (וזאת בניגוד לתעשיות מזהמות כגון דלק המוגדרות כיום).

בנוסף, המעבר לתעסוקה ירוקה חייב להיות הוגן ומתחשב בשוק המישרות הקיימות. מימוש עקרון המעבר הצודק חיוני להצלחת תוכניות בתחום התעסוקה הירוקה. הוא חשוב הן מבחינה מוסרית והן מבחינה פוליטית, תוכנית שלא תיקח בחשבון את עיקרון המעבר הצודק לא תהיה ישימה פוליטית. תוכניות הפועלות תחת עקרון המעבר הצודק נדרשות להתמקד בשלושה תחומים:

* תמיכה בהכנסה בעת המעבר
* הסבה- מתן כישורים וכלים להסבה מוצלחת
* הבטחת פנסיה לעובדים בענפים המזהמים גם לאחר צמצום וסגירת הענף.

תעשיות שעובדיהם נמצאים בסיכון מוגבר לאובדן ביטחון תעסוקתי הן: חשמל (חשמלאים, מהנדסים, עובדי חברת החשמל וכו'), רכב ובניה. מנגד, משרות חדשות נוספות צפויות לצמוח בתחומי:

* תחבורה- תחבורה ציבורית, וחשמול רכבים.
* דיגיטציה ובה פיתוח תעודות זהות דיגיטליות (למוצרים)
* מו"פ ומקסום משאבים
* אכיפה בתחומי פסולת וזיהום אוויר
* מחזור
* תעשיה- אחראיות תאגידית ופיתוח מוצרים בעלי השפעה סביבתית פחותה.
* השקעות אחראיות – פיתוח מסלולי הכשרה ותעסוקה בתחום ההשקעות האחראיות.
* אנרגיה- בדגש על ביזור מקורות אנרגיה והפקה ואחסון מבוזרים
* בנייה ירוקה, התחדשות עירונית במגורים ורווחה- בדגש על התייעלות אנרגטית בבתים, במימון מענקים ייעודיים לנושא ובשיתוף עם הרווחה, בדומה לתוכנית ה-green deal האירופאית. התייעלות שכזו צפויה להפחית את טביעת הרגל האקולוגית הנגרמת מצריכת אנרגיה במגורים ב30% לפחות וזאת לצד תוספת משרות[[15]](#endnote-11).

תכניות הצמיחה הירוקה מאפשרות לצאת מהמשבר הכלכלי למצב כלכלי טוב יותר ולסביבה חיים איכותית והוגנת יותר. חוסנה של חברה ניכר ביכולתה לנצל שיקום מטלטלה לצמיחה ושיפור, בעיתוי הנוכחי ובמשברים הנוכחיים, המעבר למשק דל פחמן ואיתו לתעסוקה ירוקה ואיכות חיים משופרת, הם בדיוק המנוף הנדרש לחוסן ושגשוג.

בנוגע להשפעות המשבר על התעסוקה בציבור הערבי בישראל [[16]](#endnote-12) אזרחי ישראל הערבים פגיעים במיוחד בפני טלטלות כלכליות, מאחר שהם מרוכזים בענפי תעסוקה מסורתיים כמו חקלאות ובינוי. ענפים אלה מועדים לפגיעה קשה במיוחד בעתות משבר וכפי שמלמדים נתוני האבטלה העדכניים, כך אכן קרה בחודשים האחרונים: התוספת הממוצעת לשיעור האבטלה בקרב האוכלוסייה הערבית בארץ גבוהה בכ-25% בהשוואה לאוכלוסייה היהודית. בנוסף, השכר בענפים אלה נמוך באופן משמעותי מהממוצע במשק, ולכן סביר להניח כי עובדים ערבים רבים נכנסו למשבר הנוכחי כשיש בידם משאבים מועטים יחסית להתמודדות עמו – כמו חסכונות, למשל.

ענפים בעלי נוכחות גבוהה של ערבים מתאפיינים בדרך כלל במועסקים עם רמת מיומנות נמוכה או היעדר מיומנות, ועל-כן השכר בהם נמוך בהרבה מסקטורים של עובדים בעלי רמת מיומנות גבוהה, שבהם יש פחות תנודתיות בשיעור התעסוקה והשכר גבוה. כך: 14% מהמועסקים הערבים עובדים בחינוך, 17% בבינוי, 14% במסחר סיטונאי וקמעוני ובתיקון כלי רכב מנועיים, 12% בכרייה וחציבה ו-10% בשירותי הרווחה והסיעוד. חמשת הענפים הללו מעסיקים יותר מ-70% מכלל המועסקים הערבים . ענף נוסף בעל ריכוז גבוה של עובדים ערבים הוא ענף שירותי תחבורה: על אף שרק 7% מהמועסקים הערבים עובדים בענף זה, הם מהווים 23% מכלל המועסקים בענף

בנוסף יש לזכור שהרוב המוחלט של הרשויות הערביות בישראל נמצאות באשכול הראשון – כלומר, הנמוך ביותר – בסולם הדירוג הסוציו-כלכלי של הלמ"ס. אתגר נוסף הוא שמדובר במובטלים ולא במועסקים שהוצאו לחל"ת, ולכן יהיה להם קשה יותר לחזור למקומות העבודה שמהם נפלטו.

אך, **לצד האתגרים ישנה גם הזדמנות גדולה- כל הענפים המרכזים שיעור גבוה של עובדים ערבים, רלוונטיים בדרכים שונות למשבר האקלים והתייעלות בתחומם היא קריטית להתמודדות איתו.** המשבר הכלכלי שנוצר בעקבות הקורונה יכול להוות שעת כושר טובה לרפורמה ירוקה בענפים הללו שתקדם תעסוקה מיטיבה עבור ערבים וזאת תחת עקרון המעבר הצודק.

אם כן, פתרונות מוצעים לטיפול במשבר הכלכלי בטווח הקצר הם:

* **הנהגת מדיניות של הכנסה בסיסית אוניברסלית (Income Basic Universal) לזמן מוגבל**, המבטיחה רמת חיים סבירה למשקי הבית שנפגעו ובכך מונעת השלכות חיצוניות שליליות ובנוסף יוצרת ביקושים במשק.

בטווח הארוך אנו מיצעים:

* **לחולל תפנית במצב שוק העבודה הערבי בארץ, ברוח המעבר הצודק, שתאפשר לאזרחים הערבים להשתלב בכלל ענפי המשק הישראלי**. פתרונות תעסוקתיים ייעודיים עבור החברה הערבית ברוח המעבר הצודק יכולים להימצא במיוחד בענפי החקלאות מקיימת וייעור, בנייה ירוקה, אספקת מים, שירותי ביוב וטיהור וטיפול בפסולת, תחבורה, אירוח ואוכל.

ענפים אלו כולם ענפים בהם שיעור המועסקים הערבים גבוה, שיעור המועסקים הערבים שנפלטו לאבטלה גבוה גם כן ולכולם יש פוטנציאל גבוהה מאוד להתנהלות מקיימת יותר. כך משבר הקורונה יכול לשמש שעת כושר לתפנית היסטורית במעמד של האוכלוסייה הערבית בישראל.

* גם נשים ערביות נמנות על הקבוצות שאיבדו את עבודתן בשיעור גבוה מאוד ביחס לאוכלוסייה הכללית. על כן **תכניות תעסוקה ייחודיות ירוקות צריכות לספק פתרונות מותאמים תרבותית עבורן**. הדבר נכון גם לגבי **נשים חרדיות** אשר עוד בטרם המגפה הכנסתן החודשית הייתה נמוכה מאוד ובמקרים רבים הן מפרנסות יחידות. בנוסף הן בעלות צרכים תעסוקתיים ייחודים[[17]](#footnote-5). ניתן לגבש פתרונות ייחודים עבור נשים אלו בעזרת ארגונים מהחברה האזרחית העוסקים בתחום כגון עמותת תמך וערוס אל בחר.
* **שיפור מערך התחבורה הציבורית** נוגע גם הוא לתעסוקת נשים ערביות וחרדיות- ייעול התחבורה הציבורית ביישובים ערביים וחרדים יקדם את האפשרות של נשים לעבוד גם הרחק מהבית.

יודגש כי **השקעה בתוכניות תעסוקה ירוקות לחיזוק ההון האנושי צריכה להתקיים מתקציב נפרד ולא על חשבון רשת ההגנה החברתית שנועדה להגן על מי שאינם יכולים לעבוד** לפרנסתם באופן זמני או קבוע בשל מוגבלות פיזית או נפשית, חולי, זקנה או היעדר עבודה.

1. מתוך 2035 PLUMMETING SOLAR, WIND, AND BATTERY COSTS CAN" ACCELERATE OUR CLEAN ELECTRICITY FUTURE", מאת Goldman school of public policy , Berkeley university [↑](#endnote-ref-1)
2. <https://d2e1qxpsswcpgz.cloudfront.net/uploads/2020/03/low-carbon-jobs.pdf> [↑](#footnote-ref-1)
3. <http://www.ilo.org/wcmsp5/groups/public/---dgreports/---dcomm/---publ/documents/publication/wcms_628654.pdf> [↑](#footnote-ref-2)
4. <https://www.wri.org/blog/2020/03/coronavirus-economy-low-carbon-investments> [↑](#footnote-ref-3)
5. <http://orca-mwe.cf.ac.uk/110279/1/RSER_Dvorak_et_al_accepted_version_18112016.pdf> [↑](#footnote-ref-4)
6. A socially just transition through the European Green Deal? Working Paper 2020.08 [↑](#endnote-ref-2)
7. <https://www.theguardian.com/guardian-green-jobs/2020/oct/19/what-are-green-jobs-and-why-are-they-important?CMP=Share_iOSApp_Other> [↑](#endnote-ref-3)
8. Top 10 risks over the next 10 years, long – term risk outlook: impact, *World Economic Forum,* (2020). Retrieved May 17, 2020 from

 <http://reports.weforum.org/global-risks-report-2020/shareable-infographics/?doing_wp_cron=1590126396.1970229148864746093750> [↑](#endnote-ref-4)
9. <https://www.ippr.org/files/2020-07/faster-further-fairer-ejc-interim-may20.pdf> [↑](#endnote-ref-5)
10. <https://www.thriverenewables.co.uk/media/2196/delivering-a-green-recovery-with-uk-renewable-power-final.pdf> [↑](#endnote-ref-6)
11. Mark Jacobson, Mark Delucchi, Mary A. Cameron, Stephen J. Coughlin, Catherine A. Hay, Indu Priya Manogaran, Yanbo Shu, Anna-Katharina von Krauland, Impacts of Green New Deal Energy Plans on Grid Stability, Costs, Jobs, Health, and Climate in 143 Countries, *One Earth* 1(4) 449-463. [↑](#endnote-ref-7)
12. December 2019, "A European Green Deal"European Commissions, [↑](#endnote-ref-8)
13. <https://www.eea.europa.eu/articles/reflecting-on-climate-neutrality-ambitions> [↑](#endnote-ref-9)
14. בנק ישראל )חטיבת המחקר) , " העלאת רמת החיים בישראל באמצעות הגדלת פריון העבודה". [↑](#endnote-ref-10)
15. [How Biden aims to amp up the government’s fight against climate change](https://www.washingtonpost.com/climate-environment/2020/11/11/biden-climate-change/) [↑](#endnote-ref-11)
16. <https://www.crisis-experts.org.il/wp-content/uploads/2020/06/calcala4.pdf> [↑](#endnote-ref-12)
17. לרחבה בנושא ראה <https://www.crisis-experts.org.il/wp-content/uploads/2020/05/%D7%94%D7%A9%D7%A4%D7%A2%D7%AA-%D7%9E%D7%A9%D7%91%D7%A8-%D7%94%D7%A7%D7%95%D7%A8%D7%95%D7%A0%D7%94-%D7%A2%D7%9C-%D7%AA%D7%A2%D7%A1%D7%95%D7%A7%D7%AA-%D7%A0%D7%A9%D7%99%D7%9D-%D7%A2%D7%A8%D7%91%D7%99%D7%95%D7%AA-%D7%95%D7%97%D7%A8%D7%93%D7%99%D7%95%D7%AA-.pdf> [↑](#footnote-ref-5)